જોકે કંપનીના પ્રવક્તાએ મોડા પરિણામ અંગે કેટલીક માલ પરિવહન સંબંધી સમસ્યાને કારણભૂત ગણાવી હતી. પ્રવક્તાએ કહ્યું કે ઓક્ટોબર મહિનાના બીજા સપ્તાહની શરૂઆતમાં માલ પરિવહનની સમસ્યા છે. ત્યારબાદ તહેવારો આવી રહ્યા છે, જેના કારણે કંપનીએ પરિણામની તારીખ બદલવી પડી છે તો બીજી બાજુ નિષ્ણાતોનું કહેવું છે કે કંપની દ્વારા શેરધારકો પાસેથી રૂ. ૧૩ હજાર કરોડના શેરની બાયબેકની પ્રક્રિયા ચાલી રહી હોવાથી પરિણામમાં વિલંબ થયો છે. દરમિયાન મેનેજમેન્ટ કક્ષાએ થયેલા મોટા ફેરફાર બાદ ૧૧૭ અબજ ડોલરનું મૂલ્ય ધરાવતી ઇન્ફોસિસ કંપનીના પરિણામ ઉપર રોકાણકારોની નજર છે. બ્રોકરેજ હાઉસનું કહેવું છે કે ઓક્ટોબરના બીજા સપ્તાહ સુધીમાં બાયબેકની પ્રક્રિયા પૂરી થઇ જશે.